Nr. 10889/2020/SAAA/11.02.2021

DECIZIA

Urmare a cererii adresate de către S.C. CRH CIMENT ROMANIA S.A., cu sediu în București, sectorul 1, str. Piața Charles de Gaulle, nr. 15, et. 1 și 2, înregistrată la A.P.M. Giurgiu cu nr. 10889/03.12.2020, în baza Hotărârii Guvernului nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a Ord. de Urgență a Guvernului nr. 195/2005 privind protecția mediului, aprob cu modificările și completările ulterioare și a Ord. M.M.D.D. nr. 1798/2007 pentru aprobarea Procedurii de emitere a autorizaţiei de mediu, cu modificările și completările ulterioare, A.P.M. Giurgiu

DECIDE

Emiterea autorizației de mediu pentru activitatea „Extracția pietrișului și nisipului Grădinari XX ” care se desfăşoară în com. Grădinari, jud. Giurgiu cod CAEN rev. 0812, Conf. ord INS 337/2007.

**Motivele care au stat la baza deciziei sunt următoarele:**

* parcurgerea procedurii s-a realizat în conformitate cu prevederile OM nr. 1798/din 19 noiembrie 2007 pentru aprobarea Procedurii de emitere a autorizației de mediu, cu modificările și completările ulterioare;
* decizia poate fi contestată în termen de 15 zile lucrătoare de la data afișării. La expirarea acestui termen, A.P.M. eliberează autorizația de mediu;
* documentele care au stat la baza emiterii prezentei decizii vor putea fi consultate la sediul APM Giurgiu, str. București, bl.111, sc. A+B, de luni-joi între orele 9,00 -14,00 și vineri între orele 9,00-12,00.

**Mențiuni despre procedura de contestare administrativă și contencios administrativ:**

**Prezenta decizie poate fi contestată cu respectarea prevederilor Legii contenciosului administrativ nr. 554/2004, cu modificările ulterioare.**